VEGA Klub præsenterer
**VEGA Klub starter året med hiphop-fest og DJ Typhoon.***På lørdag vil DJ Typhoon, sammen med venner, fyre op for musik, dans og fest når han med sit eget klub-koncept, Club Supreme, indtager Ideal Bar.*

**Lørdag – Club Supreme**En af dansk hiphops grand old men, DJ Typhoon, inviterer sammen med venner til årets første fest i VEGA Klub, når Club Supreme indtager Ideal Bar den 9. januar. Forvent både klassiske hits og nye bangere indenfor genrene hiphop, R&B, dancehall og club classics, når Typhoon og nogle af byens dygtigste dj’s indenfor urban-genrene sørger for beats til dansegulvet.

DJ Typhoon og venner er en af Københavns mest etablerede hiphopklubber og har gennem årene huseret på venues rundt omkring i byen. De kommende tre måneder, den 2. lørdag i måneden, vil de sørge for fest i Ideal Bar, når de med klub-konceptet Club Supreme leverer dansabel urban-musik til hele natten.

Dørene åbner kl. 23.00, og eventen er gratis, så der er ingen undskyldning for ikke at danse 2016 i gang sammen med os. **Fakta om weekenden i VEGA Klub:**

VEGA Klub: Club Supreme
Fredag den 9. januar 2015 kl. 23.00

Ideal Bar, Enghavevej 40, 1674 Kbh. V

Fri entré.

Læs mere om arrangementet HER.